stanford-oval/wikipedia huggingface dataset:
Bahrainin Grand Prix 2018
Aika-ajot > Aika-ajojen tulokset

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 5 |  Sebastian Vettel | Ferrari | 1.29,060 | 1.28,341 | 1.27,958 | 1 |
| 2 | 7 |  Kimi Räikkönen | Ferrari | 1.28,951 | 1.28,515 | 1.28,101 | 2 |
| 3 | 77 |  Valtteri Bottas | Mercedes | 1.29,275 | 1.28,794 | 1.28,124 | 3 |
| 4 | 44 |  Lewis Hamilton | Mercedes | 1.29,396 | 1.28,458 | 1.28,220 | 9 |
| 5 | 3 |  Daniel Ricciardo | Red Bull Racing-TAG Heuer | 1.29,552 | 1.28,962 | 1.28,398 | 4 |
| 6 | 10 |  Pierre Gasly | Scuderia Toro Rosso-Honda | 1.30,121 | 1.29,836 | 1.29,329 | 5 |
| 7 | 20 |  Kevin Magnussen | Haas-Ferrari | 1.29,594 | 1.29,623 | 1.29,358 | 6 |
| 8 | 27 |  Nico Hülkenberg | Renault | 1.30,260 | 1.29,187 | 1.29,570 | 7 |
| 9 | 31 |  Esteban Ocon | Force India-Mercedes | 1.30,338 | 1.30,009 | 1.29,874 | 8 |
| 10 | 55 |  Carlos Sainz | Renault | 1.29,893 | 1.29,802 | 1.29,986 | 10 |
| 11 | 28 |  Brendon Hartley | Scuderia Toro Rosso-Honda | 1.30,412 | 1.30,105 |  | 11 |
| 12 | 11 |  Sergio Pérez | Force India-Mercedes | 1.30,218 | 1.30,156 |  | 12 |
| 13 | 14 |  Fernando Alonso | McLaren-Renault | 1.30,530 | 1.30,212 |  | 13 |
| 14 | 2 |  Stoffel Vandoorne | McLaren-Renault | 1.30,479 | 1.30,525 |  | 14 |
| 15 | 33 |  Max Verstappen | Red Bull Racing-TAG Heuer | 1.29,374 | Ei aikaa |  | 15 |
| 16 | 8 |  Romain Grosjean | Haas-Ferrari | 1.30,530 |  |  | 16 |
| 17 | 9 |  Marcus Ericsson | Sauber-Ferrari | 1.31,063 |  |  | 17 |
| 18 | 35 |  Sergei Sirotkin | Williams-Mercedes | 1.31,414 |  |  | 18 |
| 19 | 16 |  Charles Leclerc | Sauber-Ferrari | 1.31,420 |  |  | 19 |
| 20 | 18 |  Lance Stroll | Williams-Mercedes | 1.31,503 |  |  | 20 |
107 % aika 1.35,177
Lähde:
↑  Lewis Hamilton sai viiden lähtöruudun rangaistuksen ennenaikaisesta vaihdelaatikon vaihdosta.
1 2  Fernando Alonso ja Romain Grosjean ajoivat saman ajan 1. osiossa. Koska Alonso ajoi ajan ennen Grosjeania, Alonso eteni 2. osioon.
Kilpailu

Lähdössä Sebastian Vettel piti ykköspaikkansa, ja Valtteri Bottas ohitti Kimi Räikkösen nousten toiseksi. Molemmat Red Bullit joutuivat keskeyttämään alkukierroksilla, kun Daniel Ricciardon autoon tuli sähkövika ja Max Verstappen osui yhteen Lewis Hamiltonin kanssa, minkä seurauksena Verstappen kärsi rengasrikon, ja joutui hieman myöhemmin keskeyttämään autoon tulleiden vaurioiden takia.
Kärjessä erot pysyivät pieninä, ja ensimmäisenä varikolle tuli Sebastian Vettel. Varikkokäyntien yhteydessä Lewis Hamilton nousi hetkellisesti kilpailun kärkeen ennen omaa varikkopysähdystään, ja Vettel joutui ohittamaan hänet. Draamaa nähtiin, kun Räikkönen tuli toista kertaa varikolle. Mekaanikot eivät saaneet irrotettua vasenta takarengasta ja järjestelmä, joka ilmoittaa kuljettajalle milloin saa lähteä, näytti Kimille vihreää valoa liian aikaisin. Tämän seurauksena yksi vasemman takarenkaan mekaanikoista jäi auton alle ja häneltä murtuivat sääri- ja pohjeluu. Räikkönen joutui keskeyttämään ja Ferrari sai tapauksesta 50 000 euron sakot.
Kilpailun lopussa keskikovilla renkailla ajanut Valtteri Bottas tavoitti pehmeillä renkailla pitkän stintin ajanutta Sebastian Vetteliä. Viimeisten kierrosten aikana Bottas ajoi aivan Vettelin perässä, mutta ei pystynyt ohittamaan häntä. Toro Rosson Pierre Gasly ajoi kilpailussa neljänneksi. Myös Haasin Kevin Magnussen toi tallilleen kauden avauspisteet ajamalla viidenneksi (talli kärsi rengasongelmista ja menetti niiden vuoksi mahdollisuudet pisteille kauden avauskilpailussa).
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sebastian Vettel | Ferrari | 57 | 1:32.01,940 | 1 | 25 |
| 2. | 77 |  Valtteri Bottas | Mercedes | 57 | +0,699 | 3 | 18 |
| 3. | 44 |  Lewis Hamilton | Mercedes | 57 | +6,512 | 9 | 15 |
| 4. | 10 |  Pierre Gasly | Scuderia Toro Rosso-Honda | 57 | +1.02,234 | 5 | 12 |
| 5. | 20 |  Kevin Magnussen | Haas-Ferrari | 57 | +1.15,046 | 6 | 10 |
| 6. | 27 |  Nico Hülkenberg | Renault | 57 | +1.39,024 | 7 | 8 |
| 7. | 14 |  Fernando Alonso | McLaren-Renault | 56 | +1 kierros | 13 | 6 |
| 8. | 2 |  Stoffel Vandoorne | McLaren-Renault | 56 | +1 kierros | 14 | 4 |
| 9. | 9 |  Marcus Ericsson | Sauber-Ferrari | 56 | +1 kierros | 17 | 2 |
| 10. | 31 |  Esteban Ocon | Force India-Mercedes | 56 | +1 kierros | 8 | 1 |
| 11. | 55 |  Carlos Sainz | Renault | 56 | +1 kierros | 10 |  |
| 12. | 16 |  Charles Leclerc | Sauber-Ferrari | 56 | +1 kierros | 19 |  |
| 13. | 8 |  Romain Grosjean | Haas-Ferrari | 56 | +1 kierros | 16 |  |
| 14. | 18 |  Lance Stroll | Williams-Mercedes | 56 | +1 kierros | 20 |  |
| 15. | 35 |  Sergei Sirotkin | Williams-Mercedes | 56 | +1 kierros | 18 |  |
| 16. | 11 |  Sergio Pérez | Force India-Mercedes | 56 | +1 kierros | 12 |  |
| 17. | 28 |  Brendon Hartley | Scuderia Toro Rosso-Honda | 56 | +1 kierros | 11 |  |
| Kesk. | 7 |  Kimi Räikkönen | Ferrari | 35 | Renkaanvaihto | 2 |  |
| Kesk. | 33 |  Max Verstappen | Red Bull Racing-TAG Heuer | 3 | Kolarivaurio (Hamilton) | 15 |  |
| Kesk. | 3 |  Daniel Ricciardo | Red Bull Racing-TAG Heuer | 1 | Sähköt | 4 |  |
Lähde:
↑  Sergio Pérez ajoi maaliin 12. sijalla, mutta sai 30 sekunnin aikarangaistuksen, koska oli lämmittelykierroksella ohittanut Brendon Hartleyn.
↑  Brendon Hartley ajoi maaliin 13. sijalla, mutta sai 30 sekunnin aikarangaistuksen ja 2 rangaistuspistettä, koska ei ollut lämmittelykierroksella omalla paikallaan ennen turva-autoviivaa ja hänen olisi näin pitänyt lähteä kilpailuun varikolta.
Muuta

Sebastian Vettelin 200:s kilpailu.
Pierre Gaslyn uran ensimmäiset MM-pisteet.
Hondan moottorilla parhain tulos sitten sen paluun jälkeen.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aika-ajojen tulokset
Lähtöjärjestys
Kulkuset (kappale)

Musiikkinäyte
Moderni instrumentaalisovitus. Sov. Kevin MacLeod.
Äänitiedostojen kuunteluohjeet
”Kulkuset” (engl. Jingle Bells) on James Pierpontin säveltämä ja sanoittama joululaulu. Se julkaistiin 1857 nimellä ”The One Horse Open Sleigh” ja nimi muutettiin nykyiseen muotoonsa vuoden 1859 uudelleenjulkaisussa.
Suomeksi kappaleen sanoitti Kullervo ja sen levyttivät Suomessa ensimmäisinä Henry Theel ja lauluryhmä Silver Stars vuonna 1948. Myöhemmin siitä ovat tehneet omia versioitaan muiden muassa Brita Koivunen, Eila Pellinen, Fredi ja Kai Hyttinen.
Aiheesta muualla

Kuvia tai muita tiedostoja aiheesta Jingle Bells Wikimedia Commonsissa
Lisää luettavaa aiheesta Jingle Bells on Wikiaineistossa (englanniksi)
Barbara Pravi

| Barbara Pravi |
| --- | --- |

Henkilötiedot
Koko nimi:  Barbara Piévic
Syntynyt: 10. huhtikuuta 1993 (ikä 31) Pariisi, Ranska
Ammatti:  laulaja, lauluntekijä, näyttelijä
Muusikko
Taiteilijanimi:  Barbara Pravi
Laulukielet:  ranska
Aktiivisena:  2014–
Tyylilajit:  chanson, French pop
Levy-yhtiöt:  Capitol Music France
  [ Muokkaa Wikidatassa ] [ ohje ]  
Barbara Piévic (serb. Барбара Пјевић, Barbara Pjević; s. 10. huhtikuuta 1993 Pariisi, Ranska), tunnettu ammattimaisemmin nimellä Barbara Pravi, on ranskalainen laulaja-lauluntekijä ja näyttelijä. Vuonna 2015 hän allekirjoitti levytyssopimuksen Capitol Music France -nimisen levy-yhtiön kanssa ja julkaisi sen kautta kaksi EP-levyä nimeltä Barbara Pravi (2018) ja Reviens pour l’hiver (2020). Lauluntekijänä Pravi on kirjoittanut kappaleita lukuisille artisteille, kuten muun muassa Yannick Noahille, Julie Zenattille, Chimène Badille ja Jaden Smithille. Hän on myös säveltänyt Valentinan kappaleen nimeltä "J’imagine", joka myöhemmin voitti vuoden 2020 lasten Eurovision laulukilpailun.
Pravi edusti Ranskaa kappaleella "Voilà" vuoden 2021 Eurovision laulukilpailussa Rotterdamissa sijoittuen toiseksi. Pravi valittiin edustamaan Ranskaa hänen voitettuaan Eurovision France: C'est vous qui décidez 2021 -karsintakilpailun 204 pisteellä.
Nuoruus

Pravi syntyi 10. huhtikuuta 1993 Pariisissa. Hänen perheensä koostuu pääosin artisteista ja muusikoista. Pravin isoisä isän puolelta on serbialainen ja hänen äitinsä on puoliksi iranilainen. Pravin syntymänimi on Barbara Piévic (serb. Барбара Пјевић, Barbara Pjević) ja hän omaksui taiteilijanimekseen Barbara Pravi, joka tulee serbian kielen sanasta prava (serb. права, käännettynä 'todellinen, aito'). Taiteilijanimi on kunnianosoitus Pravin serbialaiselle isoisälle.
Ura > 2014–2018: Varhainen ura

Pravi aloitti musiikkiuransa vuonna 2014. Ennen uransa aloittamista hän työskenteli yhdessä ranskalaisen muusikon Jules Jaconellin kanssa. Yhdessä Jaconellin kanssa Pravi aloitti kappaleiden tekemisen. Vuonna 2015 Pravi allekirjoitti levytyssopimuksen  Capitol Music Francen kanssa. Ammatillisen levytysuransa alkaessa Pravi esiintyi sveitsiläisen Heidi-elokuvan ranskalaisen version ääniraidalla. Myöhemmin vuoden 2016 marraskuussa hänet valittiin Solange Duhamelin rooliin musikaalissa Un été 44. Musikaalissa hän esitti Jean-Jacques Goldmanin, Charles Aznavourin ja Maxime Le Forestierin kappaleita.
Vuonna 2017 Pravi julkaisi ensimmäisen singlensä nimeltä "Pas grandir". Single oli myöhemmin sisällytetty mukaan hänen EP-levylleen nimeltä Barbara Pravi, joka julkaistiin seuraavana vuonna. Vuonna 2017 hän toimi myös päänäyttelijänä elokuvassa nimeltä La sainte Famille. Elokuva näytettiin myöhemmin joulukuussa 2019 France 2:n televisiokanavalla. Vuodesta 2017 vuoteen 2018 Pravi esiintyi 55 Tour -kiertueella ranskalaisen laulajan Florent Pagnyn ohella. Vuoden 2018 lopulla Pravi päätti muuttaa omaa musiikkityyliään perinteisempään ranskalaiseen chanson-tyyliin. Tätä ennen hänen musiikkityylinsä oli ollut popmusiikkia.
Omien kappaleiden kirjoittamisen ja säveltämisen ohella Pravi on kirjoittanut kappaleita useille muille artisteille, kuten Yannick Noahille, Julie Zenattille, Chimène Badille, Jaden Smithille, Louanelle ja Florent Pagnylle.
Ura > 2019–: Euroviisumenestys

Vuonna 2019 Pravi sai ensimmäisen kosketuksen Eurovision laulukilpailuun säveltäessään yhdessä Igitin kanssa kappaleen "Bim bam toi" ranskalaiselle teinilaulajalle nimeltä Carla. Kappale edusti Ranskaa vuoden 2019 lasten Eurovision laulukilpailussa Gliwicessä, jossa se sijoittui viidenneksi. Kilpailun jälkeen kappaleesta tuli menestys myös TikTok-palvelussa.  "Bim bam toin" menestyksen jälkeen Pravi julkaisi myöhemmin myös toisen EP-levynsä nimeltä Reviens pour l'hiver helmikuussa 2020.
Vuonna 2020 Pravi ja Igit vahvistettiin kirjoittaneen jälleen Ranskan edustuskappaleen lasten Eurovision laulukilpailuun. Heidän kappaleensa "J'imagine", jonka esitti ranskalainen lapsilaulaja Valentina, edusti myöhemmin Ranskaa vuoden 2020 lasten Eurovision laulukilpailussa Varsovassa. "J'imagine"  voitti kilpailun ja siitä tuli Ranskan ensimmäinen voitto lasten Euroviisuissa.
Myöhemmin vuonna 2020 Pravin ilmoitettiin olevan yksi kilpailijoista Eurovision France, c'est vous qui décidez! -kilpailussa. Pravi kilpaili kilpailun finaalissa 30. tammikuuta 2021 kappaleella "Voilà", jonka on säveltänyt Igit sekä Pravi itse. Pravi voitti kilpailun 204 pisteellä ja edustaa näin Ranskaa vuoden 2021 Eurovision laulukilpailussa Rotterdamissa. Ranskan televisioyhtiö oli myös aiemmin pyytänyt Pravia edustamaan maataan Euroviisuissa, mutta Pravi oli kieltäytynyt, sillä hän ei tuntenut olevansa valmis kilpailemaan kilpailussa.
Yksityiselämä

Pravi on erittäin aktiivinen taistelussa naisiin kohdistuvan väkivallan lopettamiseksi, koska hän on itse aiemmin ollut perheväkivallan selviytyjä. Hän on usein osallistunut musiikkialoitteisiin, joiden tarkoituksena on edistää naisten oikeuksia. Pravi kutsuttiin myös EMLYON Business Schooliin TEDxin kautta puhumaan urastaan ja siitä, miten hän löysi itseluottamuksensa.
Pravi kertoo saaneensa musiikillisia vaikutteita Barbarasta, Jacques Brelistä, Georges Brassensista, Françoise Hardysta ja Louis Aragonista.
Diskografia > EP-levyt

| Nimi | Yksityiskohdat | Listasijoitukset> FRA  |
| --- | --- | --- |
| Barbara Pravi |  Julkaistu: 15. kesäkuuta 2018  Levy-yhtiö: Capitol Music France  Formaatti: Digital download, CD | — |
| Reviens pour l'hiver |  Julkaistu: 7. helmikuuta 2020  Levy-yhtiö: Capitol Music France  Formaatti: Digital download, CD | — |
| Les prières |  Julkaistu: 8. maaliskuu 2021  Levy-yhtiö: Capitol Music France  Formaatti: Digital download | — |
Diskografia > Singlet

| Nimi | Vuosi | Listasijoitukset> FRA  | Albumi |
| --- | --- | --- | --- |
| "On m'appelle Heidi" | 2016 | — | Heidi |
| "Pas grandir" | 2017 | — | Barbara Pravi |
| "You Are the Reason (French Duet Version)" (Calum Scott ja Barbara Pravi) | 2018 | — | Barbara Pravi |
| "Le Malamour" | 2019 | — | Albumiton single |
| "Reviens pour l'hiver" | 2020 | — | Reviens pour l'hiver |
| "Chair" | 2020 | — | Albumittomat singlet |
| "Voilà" | 2020 | — | Albumittomat singlet |
Käännös suomeksi
Little Things

| ”Little Things” Abba |
| --- | --- | --- |

Singlen tiedot
 Albumilta: Voyage
 Julkaistu: 3. joulukuuta 2021
 Tuottaja(t): Benny Andersson Björn Ulvaeus
 Tyylilaji: joululaulu
 Kesto: 03.08
 Levy-yhtiö: Polar Music
Abban muut singlet
| ”Just a Notion” 2021 | ”Little Things” 2021 |   |
Little Things on ruotsalaisen Abba-yhtyeen musiikkikappale vuodelta 2021. Se on yhtyeen ainoa joululaulu. Kappale julkaistiin CD-singlenä 3. joulukuuta 2021. Abba lahjoittaa laulun tuotot ensimmäisen viiden vuoden ajalta Unicefille. Päälaulajina ovat Agnetha Fältskog ja Anni-Frid Lyngstad, loppusoitossa laulaa Stockholm International School -oppilaitoksen lapsikuoro.
”Little Things” -musiikkivideolla esiintyy lapsia, jotka ovat suunnittelemassa omaa Abba Voyage -konserttiaan. Loppusoitto on videolla pidempi kuin singlejulkaisulla.
Kalle Heikkinen (hiihtäjä)
Saavutuksia

Holmenkollenin kisojen pikamatkan voitto 1933 ja 50 kilometrin voitto 1934
Ounasvaaran kisojen pikamatkan voitto 1932 ja 50 kilometrin voitto 1932, 1933 ja 1934
Joululahja

Joululahjoja.
Joululahja on jouluna ystäville ja omaisille annettava lahja. Suomessa joulupukki käy jouluaattoiltaisin vierailemassa kodeissa lahjoja jakamassa.
Vuonna 2006 Suomessa myytiin joulumyyntinä jopa 7 miljoonaa lelua.
Lahja

Joululahja on kääritty joulupaperiin ja sitä koristavat lahjanauhat tai -narut. Lahjapaketissa on lahjansaajan nimi, yleensä myös hyvän joulun toivotus sekä lahjan antajan nimi.lähde?
Suomalaisessa kultturissa joululahjoja jaetaan myös pikkujouluperinteessä. Osallistujat ostavat sovitun hintaisen tavaran lahjaksi. Lahjat jaetaan satunnaisesti pikkujouluihin osallistuville ihmisille. Toisinaan lahjansaajat on etukäteen arvottu ja lahjan antaja tietää kenelle lahjan hankkii.lähde?
Jakaminen

Suomessa on kaksi tapaa lahjojen jakoon. Useimmiten joulupukki tulee taloon oveen koputtaen. Joulupukki keskustelee joskus perheen kanssa. Sitten jaetaan lahjat. Joulupukki ottaa kontistaan lahjan kerrallaan. Hän katsoo lahjan saajan nimen ja nimeltä kutsuen hän ojentaa lahjan saajalle. Perheenjäsen tai pukin mukana kulkeva tonttu voi avustaa joulupukkia lahjojen jaossa.lähde?
Toisen tavan mukaan lahjat asetetaan kuusen alle. Joulupukin sanotaan käyneen sillä välin kun perhe on ollut muualla tai nukkumassa.lähde?
Erilainen joululahja

Erilainen joululahja tai eettinen joululahja -käsitteellä tarkoitetaan hyväntekeväisyyslahjoja, jotka lanseerattiin Suomessa vuonna 2005. Lahjanantaja maksaa avustusjärjestön tilille rahaa, jolla järjestö ostaa lahjanantajan tahdon mukaan esimerkiksi kanoja, vuohia, koulupuvun, tai kalastusverkon kehitysmaan asukkaalle – ja lahjanantaja antaa tästä kertovan kortin läheiselleen, jota haluaa muistaa jouluna.lähde?
Erilaisia joululahjoja voi hankkia esimerkiksi Kirkon ulkomaanavun, Oxfamin tai Fida International ry:n kautta.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Avoimen museon vuotuisjuhlat: Joulupukki ja joululahjat – joulun kaupallisuus
| n k Joulu |
| --- | --- |
 Pikkujoulu  Adventti  Lucian päivä  Jouluaatto  Tapaninpäivä  Viattomien lasten päivä  Uudenvuodenpäivä  Nuutinpäivä  Kynttilänpäivä 
Kristillinen joulu:  Itämaan tietäjät Kuninkaiden kumarrus  Paimenten kumarrus  Adventti  Gabriel  Jouluevankeliumi  Betlehem  Loppiainen  Herodes  Jeesus  Joosef  Maria  Betlehemin lastenmurha Pako Egyptiin  Jeesuksen syntymä  Jouluseimi  Betlehemin tähti 
Kansanperinne:  Joulumuori  Joulupukki  Korvatunturi  Lucia  Lumityttö  Pyhä Nikolaos  Pakkasukko  Tiernapojat  Tonttu 
Perinteet:  Adventtikynttilät  Adventtitähti Herrnhutin tähti  Jouluaamun jumalanpalvelus  Jouluelokuva  Jouluevankeliumi  Jouluhartaus  Jouluikkuna  Joulukalenteri  Joulukirkko  Joulukonsertit  Joulukoriste  Joulukortti  Joulukuusi  Joulukynttelikkö  Joululahja  Joululehti  Joululyhde  Joulumarkkinat  Joulumusiikki  Joulunäytelmä  Joulupaita  Joulupostimerkki  Joulupyramidi  Joulupöytä  Joulurauha  Joulurukous  Jouluseimi  Jouluseppele  Joulusukka  Joulutähti  Jouluvalot  Jouluvalvojaiset  Jouluyön messu  Mantelilahja  Nuuttipukki  Olkipukki  Tapanin tanssit  Tuomaanristi  Usko, toivo ja rakkaus 
Ruoka ja juoma:  Glögi  Hedelmäkakku  Kahvikakku  Lipeäkala  Joulukinkku  Jouluolut  Jouluruoka  Joulutorttu  Jouluvanukas  Julmust  Kaakaojuoma  Munatoti  Pavlova  Piparkakku  Riisipuuro  Smörgåsbord 
Musiikki:  Joululaulu Luettelo joululauluista  Laula kanssamme  Kauneimmat joululaulut  Maa on niin kaunis  Laulukirjat Piae Cantiones  Suuri joululaulukirja 
Eri maissa:  Alankomaat  Brasilia  Britannia  Islanti  Italia  Norja  Japani  Kanada  Ranska  Romania  Ruotsi  Saksa  Suomi  Sveitsi  Tanska  Ukraina  Yhdysvallat 
Venny Soldan-Brofeldtin piirustus äidistä paketoimassa joululahjoja pojansa kanssa, 1909
Vanhanaikainen Joulupukki tervehtimässä lapsia, Venny Soldan-Brofeldt, 1902
Oi jouluyö

Esittäjä Yhdysvaltain ilmavoimien Heritage of America Band.
Äänitiedostojen kuunteluohjeet
Oi jouluyö (ransk. Cantique de Noël eli Minuit, chrétiens!, engl. O Holy Night ja ruots. O helga natt) on ranskalaisen runoilijan Placide Cappeaun sanoittama ja Adolphe Adamin säveltämä jouluaiheinen laulu. Sanat ovat vuodelta 1843 ja sävellys vuodelta 1847, ja laulun ovat suomentaneet sekä Kyllikki Solanterä vuonna 1952 että muutamia vuosia myöhemmin Mosse Vikstedt nimellä Martti Ojapuu.
Kanadalainen keksijä Reginald Fessenden lähetti 24. joulukuuta 1906 ensimmäisen AM-radio-ohjelman ja soitti viululla kappaleen Oi Jouluyö. Niinpä laulu lienee ensimmäinen radiossa esitetty joulukappale.
Suomessa laulu kuuluu jouluperinteeseen. Laulun suomennos ilmestyi vuonna 1952 In Dulci Jubile -kokoelmassa. Sävelmää oli esitetty radiossa jo 1930-luvulla, ja Kalevi Korpi levytti laulun suomeksi vuonna 1957 ja Mauno Kuusisto vuonna 1980. Poikkeuksellisesti laulua soitetaan radiossa usein ruotsinkielisenä. Vuonna 1959 Jussi Björlingin laulamaa ruotsinkielistä levytystä O helga natt – levytys jäi yhdeksi vuonna 1960 kuolleen Björlingin viimeisistä – soitettiin yleisradiossa 1970-luvulla aina jouluaaton vaihtuessa joulupäiväksi. Myöhemmin perinteeksi muodostui Raimo Lintuniemen ja Jaakko Salonojan juontaman Jouluhaloo-puhelintoivekonsertin päättyminen tähän lauluun. Tuottaja Veijo Miettisen kertoman mukaan Lintuniemi kuunteli Björlingiä studiossa seisten. Laulusta on myös Sulo Saaritsin tekemä levytys, jota Raimo Lintuniemi piti yhtä hyvänä kuin ruotsalaisen Jussi Björlingin esityskin on. Usein hän totesikin, että jättää levyn kuluneisuuden vuoksi soittamatta Saaritsin levyn ja soittaa parempikuntoisen Björlingin version tästä laulusta.
Aiheesta muualla

Oi jouluyö (Arkistoitu – Internet Archive) Suomen Äänitearkisto
Oi jouluyö Ylen Elävässä arkistossa
Ranskankieliset sanat
Apostolinen kuningas

Apostolinen kuningas oli Unkarin kuninkaiden perinteinen arvonimi, jonka uudisti Unkarin hallitsijan viralliseksi arvonimeksi paavi Klemens XIII vuonna 1758. Se siirtyi vuonna 1867 muodostetun Itävalta-Unkarin hallitsijalle ja oli käytössä kaksoismonarkian hajoamiseen eli vuoteen 1918 saakka.
Arvonimen perustana on 1000-luvun lopulla kirjoitetun Pyhän Tapanin legendan kertomus siitä, miten paavi Sylvester II, jonka kerrotaan vuonna 1000 lähettäneen kruunun ja siten siunanneen Tapanin kruunauksen ensimmäiseksi Unkarin kristityksi kuninkaaksi, olisi ylistänyt Tapania, kristinuskon levittäjää ja puolustajaa, "ansioiltaan apostolin vertaiseksi". Näin kuninkaalla olisi ollut samantapainen uskonnollinen arvovalta kuin apostoli Pietaria edustavalla paavinistuimella. Jo 1100-luvulla kuningas Kálmán ja sittemmin 1700-luvun Habsburg-hallitsijat käyttivät tätä ajatusta perusteena vallankäytölleen katolisen kirkon suhteen.
Apostolista kuninkuutta symboloi Unkarin vaakunassa kaksoisristi, jonka juurella on kruunu.
Helkkää pienet tiu’ut

Helkkää pienet tiu’ut on suomalainen joululaulu, jonka on säveltänyt Toivo Kärki ja sanoittanut Reino Helismaa.
Laulun levytti ensimmäisenä Eila Pienimäki vuonna 1961. Laulun ovat levyttäneet myös mm. Essi Wuorela (1994), Eino Grön (2000) ja Joel Hallikainen (2001).
Laulu kertoo joulupukista ja pukin nuorimmasta tontusta, jotka jakavat lahjoja jouluaattona. Laulu alkaa sanoilla: Helkkää pienet tiu’ut, hoi; Taas on jouluilta; Tullessansa joulu toi; Korvatunturilta; Pukin tontun nuorimman; Iloisen ja nauravan; Aivan vartavasten; Riemuks pienten lasten.
Walking in the Air

Walking in the Air on Howard Blaken säveltämä kappale, joka tunnetaan Lumiukko-animaatioelokuvan (engl. The Snowman) tunnusmusiikkina. Alun perin kappaleen esitti St Paulin katedraalin kuoropoika Peter Auty.
Monet artistit ovat sittemmin esittäneet kappaleen. Rainbow esitti kappaleen nimellä "Snowman" levyllään Bent Out of Shape. Aled Jonesin versio kappaleesta nousi Britannian singlelistalla viidennelle sijalle. Kappale löytyy myös brittiläisen lapsilaulaja Connie Talbotin levyltä Over the Rainbow. Amerikkalainen lapsilaulaja Jackie Evancho julkaisi kappaleen levyllään Heavenly Christmas. Chloë Agnew on julkaissut albumillaan Chloë: Walking in the Air vuonna 2004.
Suomessa kappaleen on levyttänyt muun muassa Nightwish levyllään Oceanborn vuonna 1998. Nightwishin entinen laulaja Tarja Turunen on levyttänyt "Walking in the Airin" myös levyllään Henkäys ikuisuudesta. Saara Aalto on levyttänyt albumillaan Enkeleitä – Angels vuonna 2011.
Suomenkieliset käännöskappaleet

Kappaleesta on tehty useampi suomenkielinen käännöskappale:
Tarleena Sammalkorpi suomensi vuonna 1989 kappaleen nimellä "Avaruus". Sen levytti ensimmäisen kerran Sakari Heikka ja Cantores Minores -kuoro vuonna 1989 Timo T. A. Mikkosen ja ystävien joulualbumille Joulusydän. Kappaleen ovat esittäneet myöhemmin suomeksi muun muassa Tarja Merivirta, Antti Tuisku, Arja Koriseva, Samuli Edelmann, Suvi Teräsniska sekä Rajaton.
Jukka Itkosen tekemän suomennoksen "Sun nimesi on maa" levytti ensimmäisen kerran A. Aallon rytmiorkesteri vuonna 1999.
Suomen televisiossa Lumiukko-elokuvan lentokohtauksen aikana soivan laulun suomenkieliset sanat tekstitti filmille vuonna 1983 Yleisradion suomentaja Merike Ilves. Ilveksen tekstityksellä olevaa filmiä esitettiin pitkään, ennen kuin Yleisradio alkoi esittämään elokuvasta teräväpiirtoversiota. Teräväpiirtoversiossa laulun tekstitys tulee näkyviin, kun asettaa tekstityksen näkymään televisiossa tai katsoessa Yle Areenasta.
Aiheesta muualla

Tarja Merivirta: Avaruus. Ylen elävä arkisto.
Snowmanin levytykset Howard Blaken kotisivulla (englanniksi)
Joulumaa

Joulumaa on laulaja-lauluntekijä Juha Vainion sanoittama ja laulaja Katri Helena Kalaojan säveltämä jouluaiheinen laulu. Kappale syntyi, kun Katri Helenan piti sanoittaa uusi joululaulu Niilo Tarvajärven ideoimalle jouluaiheiselle albumille, mutta hän ei kiireessä ehtinyt sitä tehdä.lähde? Myöhemmin hän keksi uudelle kappaleelle sävelen ja antoi Vainiolle tehtäväkseen luoda lauluun sanat. Katri Helena levytti laulun vuonna 1978, ja se julkaistiin myös singlenä.
Vuoden 2011 kaupallisissa radioissa eniten soitettujen joululaulujen listalla "Joulumaa" oli kolmantena ja oli samalla listan soitetuin suomalainen kappale.